二者,人有所食啖,若美不皆成上味。三者,其人所入野道,虫毒和合草药,终不能伤。四者,其人鬼神罗刹,精魅魍魉,观之如佛。五者,其人诸佛菩萨,天仙龙神,护如眼睛。六者,其人所有疫病,若业若魔,不能近身。七者,其人寿命增进,卧安觉安,触事吉祥。八者,其人隘矿野乏少水草,自然称适。九者,其人头貌怡悦,肤体光泽,无有恶色。十者,其人常逢善友,乃至菩萨为伴侣。复次一者,其人未来常生刹利王家。二者,其人具足色力,寿乐辞辩。三者,其人常生诸佛菩萨前。四者,其人所在之处伏藏自现。五者,其人恒得他人恭敬侍接。六者,其人所有财宝无能夺得。七者,其人意欲所愿悉得称遂。八者,其人不随饥俭劫难生。九者,常生天上受尊胜乐。十者,常以法喜禅悦无饥渴。是为二十种大福德聚。